คุณสามารถติดตั้ง Kaspersky Safe Kids และตั้งกฎสำหรับการใช้อุปกรณ์ด้วยตัวเองหรือทำร่วมกับบุตรหลานของคุณได้ ทั้งนี้ขึ้นอยู่กับอายุของเด็ก
อายุ: 3-6 ปี
ไม่จำเป็นต้องพูดคุยกับบุตรหลานที่มีอายุ 3-6 ปีเกี่ยวกัีบการติดตั้ง Kaspersky Safe Kids 
คุณสามารถติดตั้งแอปพลิเคชันก่อนมอบอุปกรณ์ให้บุตรหลานของคุณ หากคุณปล่อยให้บุตรหลานของคุณใช้อุปกรณ์ของคุณ คุณควรสร้างบัญชีใช้งานแยกต่างหากสำหรับเด็ก ซึ่งคุณสามารถกำหนดข้อจำกัดที่จำเป็นทั้งหมดได้ 
กรุณาจำไว้ว่าบุตรหลานของคุณอาจติดการเล่นสนุกกับโปรแกรมเบ็ดเตล็ดต่างๆ ได้อย่างง่ายดาย คุณไม่ควรปล่อยให้บุตรหลานของคุณใช้โทรศัพท์หรือแท็บเล็ตในระหว่างมื้ออาหาร หรือใช้เพื่อสงบสติอารมณ์ของพวกเขา มิฉะนั้นบุตรหลานของคุณอาจปฏิเสธที่จะกินอาหารโดยไม่ได้ดูการ์ตูน หรือร้องไห้งอแงหากคุณไม่ให้โทรศัพท์กับพวกเขา
อายุ: 7-10 ปี
บุตรหลานที่มีอายุ 7-10 ปีอาจใช้คอมพิวเตอร์เพื่อการทำการบ้าน และใช้โทรศัพท์เพื่อติดต่อผู้ปกครองและเพื่อนๆ ดังนั้นจึงไม่ผิดหากพวกเขาจะมีอุปกรณ์มือถือของตัวเอง การติดตั้งแอปพลิเคชันก่อนที่จะให้อุปกรณ์ส่วนตัวเครื่องแรกแก่บุตรหลานของคุณเป็นการกระทำที่ดีกว่า คุณสามารถบอกบุตรหลานของคุณตามตัวอย่างต่อไปนี้: 
"ฉันได้ติดตั้งโปรแกรมพิเศษเพื่อปกป้องเธอ ซึ่งจะสอนวิธีใช้ระบบออนไลน์อย่างปลอดภัย เตือนเธอเกี่ยวกับข้อมูลที่ไม่ดี และช่วยเธอค้นหาโทรศัพท์หากเธอทำหาย"
คุณไม่จำเป็นต้องบอกบุตรหลานของคุณให้ทราบเกี่ยวกับฟังก์ชั่นทั้งหมดของโปรแกรม ใช้ข้อมูลที่คุณได้รับจาก Kaspersky Safe Kids อย่างชาญฉลาด
บุตรหลานที่มีอายุ 7-10 ปีใช้เวลาว่างส่วนใหญ่ของพวกเขาไปกับการเล่น หากเด็กใช้เวลาเล่นเกมคอมพิวเตอร์ พวกเขาอาจติดเกมได้ สิ่งสำคัญคือการควบคุมเวลาที่บุตรหลานของคุณใช้กับหน้าจอ เวลาที่แนะนำคือไม่เกิน 2 ชั่วโมงต่อวัน
อายุ: 11-13 ปี
คุณควรปรึกษากับบุตรหลานที่มีอายุ 11-13 ปีก่อนที่จะติดตั้ง Kaspersky Safe Kids 
คุณสามารถเชื่อมโยงกับการซื้ออุปกรณ์ใหม่ที่บุตรหลานของคุณสนใจได้ คุณสามารถพูดได้ว่า: 
"ฉันจะซื้อโทรศัพท์ (คอมพิวเตอร์) ใหม่ให้เธอแต่มีเงื่อนไขข้อหนึ่ง - ฉันจะติดตั้ง Kaspersky Safe Kids บนเครื่องของเธอ โปรแกรมนี้จะปกป้องเธอจากเว็บไซต์อันตราย เตือนฉันว่ามีคนที่ไม่รู้จักพยายามติดต่อกับเธอ และแจ้งให้ฉันทราบว่าเธออยู่ที่ไหน"
หากคุณไม่มีแผนที่จะซื้ออุปกรณ์ใหม่ ให้บอกบุตรหลานเกี่ยวกับข้อกังวลของคุณ เราขอแนะนำให้คุณประนีประนอม: 
“เธอได้ยินมาตลอดเกี่ยวกับภัยคุกคามออนไลน์และในชีวิตจริง: การลักพาตัว การโจมตี การก่อการร้าย การพนัน การแอบตามสะกดรอยบนโลกไซเบอร์ การแบล็กเมล์ ฯลฯ (จะเป็นการดีหากยกตัวอย่างในชีวิตจริงที่บุตรหลานของคุณทราบ) ฉันกังวลมากเกี่ยวกับเธอ แต่เข้าใจว่าเธอโตขึ้นและต้องการอิสระ ไม่ต้องการพึ่งพาใคร เรามาตกลงกันดีกว่า ฉันตกลงว่าฉันจะหยุดจู้จี้กับเรื่องที่เธอทำ แต่เราต้องติดตั้งโปรแกรมเพื่อปกป้องเธอจากเว็บไซต์อันตรายพวกนั้น เพื่อเตือนฉันเวลาคนที่ไม่รู้จักพยายามติดต่อกับเธอ และบอกฉันว่าเธออยู่ที่ไหน เธอจะว่ายังไงล่ะ”
สำหรับบุตรหลานที่อายุ 11-13 ปี คุณควรจะมุ่งเน้นไปที่คุณสมบัติสำคัญสามประการของแอปพลิเคชัน: การติดตามพิกัดตำแหน่ง การตรวจสอบการใช้โซเชียลมีเดียและการติดต่อที่น่าสงสัย รวมถึงการป้องกันการเสพติดการใช้โชเชียลมีเดีย คุณไม่จำเป็นต้องบอกให้บุตรหลานของคุณทราบเกี่ยวกับเครื่องมือทั้งหมดใน Kaspersky Safe Kids
อย่าปกปิดความจริงที่ว่าคุณสามารถเห็นข้อมูลตำแหน่งที่บุตรหลานของคุณอยู่ได้ คุณควรจะพูดว่า: 
"พวกเธอกำลังโตเป็นผู้ใหญ่และเริ่มอยากเป็นอิสระ ฉันมีความสุขมากที่เป็นแบบนั้น แต่ฉันกังวลว่าฉันจะไม่สามารถช่วยเหลือพวกเธอในยามคับขันได้ ใช้เวลากับเพื่อนให้เต็มที่เลยแต่อย่าสนุกจนเกินไป ฉันต้องรู้ว่าพวกเธออยู่ที่ไหน เรามาช่วยกันคิดว่าเธอจะไปที่ไหนอย่างอิสระได้บ้าง โปรแกรมนี้จะบอกฉันว่าพวกเธอไปที่ไหน ถ้าพวกเธอต้องไปที่ไหนสักที่ โทรหาฉัน ตกลงไหม"
เตือนบุตรหลานวัยรุ่นของคุณว่า แอปพลิเคชันจะช่วยให้คุณอ่านข้อความของพวกเขาในโซเชียลมีเดียและเตือนให้คุณทราบเกี่ยวกับผู้ติดต่อที่น่าสงสัย: 
"เหมือนกับคนอื่นๆ ฉันสามารถดูหน้าเพจของเธอได้เฉพาะสิ่งที่เธอโพสต์แบบสาธารณะ ไม่ต้องกังวลนะ ฉันดูข้อความส่วนตัวของเธอไม่ได้ ฉันเคารพความเป็นส่วนตัวของเธอ แต่ถ้ามีคนน่าสงสัยพยายามเป็น 'เพื่อน' ของเธอ ตัวอย่างเช่น ผู้ใหญ่ที่เป็นคนแปลกหน้า โปรแกรมจะบอกให้ฉันรู้”
สำหรับบุตรหลานที่มีอายุ 11-13 ปี สถานะในกลุ่มเพื่อนเป็นสิ่งสำคัญอย่างยิ่ง พวกเขาใช้อินเทอร์เน็ตเป็นเครื่องมือสำหรับการสื่อสารและการเข้าสังคม อธิบายกับบุตรหลานของคุณว่าการหยุดเล่นโซเชียลมีเดียบ่อยๆ นั้นเป็นสิ่งสำคัญ และให้คำแนะนำว่า: 
“คนจำนวนมากไม่เพียงแต่วัยรุ่นเท่านั้นที่มีปัญหาเกี่ยวกับการใช้โซเชียลมีเดียมากเกินไป ในกรณีที่รุนแรงอาจต้องพบจิตแพทย์ วิธีที่ง่ายที่สุดในการป้องกันสถานการณ์ดังกล่าวคือการจำกัดการใช้โซเชียลมีเดีย เธอสามารถใช้โซเชียลมีเดียได้ภายใต้เงื่อนไขข้อเดียวคือ ฉันห้ามไม่ให้เธอใช้ในช่วงเวลาเรียนและตอนกลางคืน”
สำหรับบุตรหลานในวัยนี้ การควบคุมที่มากเกินไปอาจทำร้ายความสัมพันธ์ของคุณ ใช้ข้อมูลที่ได้รับจาก Kaspersky Safe Kids อย่างชาญฉลาด ในบางสถานการณ์คุณอาจต้องหาข้อสรุปเอง แต่ไม่จำเป็นต้องพูดอะไรกับบุตรหลานของคุณ 
อายุ: 14-17 ปี
หากบุตรหลานของคุณอายุ 14-17 ปี คุณต้องยินยอมพร้อมใจทั้งสองฝ่ายเพื่อใช้ Kaspersky Safe Kids 
หากคุณติดตั้งแอปพลิเคชันโดยไม่ได้รับคำยินยอม อาจส่งผลที่ไม่พึงประสงค์ได้ คุณพูดได้ว่า: 
"เธอมีความเป็นอิสระอยู่แล้ว และเธอคงคิดว่าฉันทำตัววุ่นวาย แต่บางครั้งผู้ใหญ่ก็ตกอยู่ในสถานการณ์ที่ลำบาก ฉันจะรู้สึกดีขึ้นมากถ้าเธอตกลงที่จะติดตั้งโปรแกรมพิเศษบนโทรศัพท์และคอมพิวเตอร์ของเธอ เพื่อเตือนฉันเกี่ยวกับภัยคุกคามและผู้ติดต่อที่น่าสงสัย และปกป้องเธอไม่ให้ซื้อของโดยไม่ได้ตั้งใจและไม่ให้เธอโดนหลอกลวงเรื่องเงิน ฉันสัญญาว่าฉันจะไม่ใช้ฟังก์ชันที่เธอไม่ต้องการให้ฉันใช้”
ความยินยอมโดยสมัครใจของบุตรหลานของคุณในการติดตั้งแอปพลิเคชั่นเป็นสัญญาณของความไว้วางใจ โปรดจำไว้ว่าเด็กส่วนใหญ่ที่อายุมากกว่า 14 ปีนั้นมีความเชี่ยวชาญด้านเทคโนโลยีเพียงพอที่จะลบแอปพลิเคชันใดๆ ออกจากอุปกรณ์ของพวกเขา บุตรหลานวัยรุ่นของคุณสามารถปิดโทรศัพท์ ซื้ออุปกรณ์อื่น หรือเปิดบัญชีโซเชียลมีเดียอื่นได้ 
บุตรหลานที่มีอายุ 14-17 ปีจำนวนมากมีประสบการณ์ครั้งแรกในการตกหลุมรักและเริ่มสนใจในความสัมพันธ์มากขึ้น รวมถึงเรื่องเพศสัมพันธ์ด้วย บุตรหลานของคุณอาจไม่เต็มใจที่จะเปิดเผยเรื่องนี้ ทำความเข้าใจและยอมให้พวกเขาเข้าชมเว็บไซต์ในหัวข้อที่คุณเห็นว่าเหมาะสม